2020. gada 26. maijā Noteikumi Nr. 315

Rīgā (prot. Nr. 36 31. §)

**Grozījumi Ministru kabineta 2016. gada 30. augusta noteikumos Nr. 588 "Darbības programmas "Izaugsme un nodarbinātība" 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.2. pasākuma "Atkritumu pārstrādes veicināšana" īstenošanas noteikumi"**

Izdoti saskaņā ar

[Eiropas Savienības struktūrfondu](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums" \t "_blank)

[un Kohēzijas fonda 2014.–2020. gada](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums" \t "_blank)

[plānošanas perioda vadības likuma](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums" \t "_blank)

[20. panta](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p20) 13. punktu

Izdarīt Ministru kabineta 2016. gada 30. augusta noteikumos Nr. 588 "Darbības programmas "Izaugsme un nodarbinātība" 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.2. pasākuma "Atkritumu pārstrādes veicināšana" īstenošanas noteikumi" (Latvijas Vēstnesis, 2016, 177. nr.; 2017, 133., 254. nr.; 2018, 106. nr.) šādus grozījumus:

1. Izteikt 4. punktu šādā redakcijā:

"4. Pasākumam plānotais kopējais attiecināmais finansējums ir vismaz 67 313 942 *euro*, tai skaitā Kohēzijas fonda finansējums – 49 485 412 *euro* un nacionālais finansējums, ko veido pašvaldību finansējums un privātais finansējums, – vismaz 17 828 530 *euro.*"

2. Izteikt 5.1. apakšpunktu šādā redakcijā:

"5.1. pirmās atlases kārtas ietvaros pieejamais finansējums ir ne mazāks kā 9 626 412 *euro*, tai skaitā Kohēzijas fonda finansējums – 3 369 244 *euro* un privātais finansējums – ne mazāks kā 6 257 168 *euro*;".

3. Izteikt 5.3. apakšpunktu šādā redakcijā:

"5.3. trešās atlases kārtas ietvaros pieejamais finansējums ir vismaz 53 149 201 *euro*, tai skaitā Kohēzijas fonda finansējums – 44 527 753 *euro* un nacionālais finansējums, ko veido pašvaldību finansējums un privātais finansējums, – ne mazāks kā 8 621 448 *euro*, no tā:

5.3.1. pirmajā uzsaukumā pieejamais finansējums ir vismaz 34 768 711 *euro*, tai skaitā Kohēzijas fonda finansējums – 29 553 405 *euro* un nacionālais finansējums, ko veido pašvaldību finansējums un privātais finansējums, – ne mazāks kā 5 215 306 *euro*;

5.3.2. otrajā uzsaukumā pieejamais finansējums ir vismaz 18 380 490 *euro,* tai skaitā Kohēzijas fonda finansējums – 14 974 348 *euro* un nacionālais finansējums, ko veido pašvaldību finansējums un privātais finansējums, – ne mazāks kā 3 406 142 *euro*:

5.3.2.1. bioloģiski noārdāmo atkritumu pārstrādes iekārtām, kas izmanto aerobo pārstrādes metodi, – vismaz 1 298 137 *euro*, tai skaitā Kohēzijas fonda finansējums – 454 348 *euro* un nacionālais finansējums, ko veido pašvaldību finansējums un privātais finansējums, – ne mazāks kā 843 789 *euro*;

5.3.2.2. bioloģiski noārdāmo atkritumu pārstrādes iekārtām, kas izmanto anaerobo pārstrādes metodi, – vismaz 17 082 353 *euro*, tai skaitā Kohēzijas fonda finansējums – 14 520 000 *euro* un nacionālais finansējums, ko veido pašvaldību finansējums un privātais finansējums, – ne mazāks kā 2 562 353 *euro.*"

4. Papildināt noteikumus ar 5.1 un 5.2 punktu šādā redakcijā:

"5.1 Trešās atlases kārtas otrā uzsaukuma ietvaros vienam projektam pieejamais Kohēzijas fonda finansējums:

5.11. šo noteikumu 5.3.2.1. apakšpunktā minētajām iekārtām nepārsniedz 125 000 *euro*;

5.12. šo noteikumu 5.3.2.2. apakšpunktā minētajām iekārtām nepārsniedz 6 000 000 *euro*.

5.2 Ja trešās atlases kārtas otrā uzsaukuma projektu iesniegumos kopā pieprasīts mazāks finansējuma apjoms:

5.21. nekā noteikts šo noteikumu 5.3.2.1. apakšpunktā, finansējuma atlikumu var piešķirt šo noteikumu 5.3.2.2. apakšpunktā minētajai projektu iesniegumu grupai;

5.22. nekā noteikts šo noteikumu 5.3.2.2. apakšpunktā, finansējuma atlikumu var piešķirt šo noteikumu 5.3.2.1. apakšpunktā minētajai projektu iesniegumu grupai."

5. Svītrot 6. un 7. punktu.

6. Izteikt 12.1 punktu šādā redakcijā:

"12.1 Trešajā atlases kārtā papildus šo noteikumu [12.](https://likumi.lv/ta/id/284706#p12) punktā minētajiem projektu iesniedzējiem projekta iesniedzējs var būt sadzīves atkritumu apglabāšanas sabiedriskā pakalpojuma sniedzējs, kurš atbilst visiem šiem nosacījumiem:

12.11. pēc 2016. gada 30. augusta attiecībā uz to nav pieņemts lēmums par Eiropas Savienības fondu finansējuma piešķiršanu sadzīves atkritumu pārstrādes vai reģenerācijas infrastruktūras attīstībai;

12.12. tā sadzīves atkritumu apsaimniekošanas poligonā pieņemtais sadzīves atkritumu apjoms gadā ir vismaz 20 000 tonnu;

12.13. tā apkalpotais iedzīvotāju skaits uz 2019. gada 1. janvāri pārsniedz 120 000;

12.14. tas ir saņēmis atļauju A kategorijas piesārņojošo darbību veikšanai."

7. Papildināt II nodaļu ar 20.1 un 20.2 punktu šādā redakcijā:

"20.1 Projekta iesniedzējs trešās atlases kārtas ietvaros par katru šo noteikumu 5.3.2.1. un 5.3.2.2. apakšpunktā minēto jomu drīkst iesniegt vienu atsevišķu projekta iesniegumu.

20.2 Trešās atlases kārtas ietvaros projektu iesniegumus par šo noteikumu 5.3.2.1. un 5.3.2.2. apakšpunktā minētajām jomām sadarbības iestāde vērtē un lēmumus par projektu iesniegumu apstiprināšanu, apstiprināšanu ar nosacījumu vai noraidīšanu pieņem atsevišķi par katru attiecīgajā apakšpunktā minēto jomu."

8. Izteikt 33. punktu šādā redakcijā:

"33. Projekta īstenošanas ilgums nepārsniedz piecus gadus no dienas, kad noslēgts līgums vai vienošanās par projekta īstenošanu, bet ne ilgāk kā līdz 2023. gada 31. decembrim."

9. Papildināt noteikumus ar 40.1 punktu šādā redakcijā:

"40.1 Atbalsts šo noteikumu 12.1 punkta ietvaros tiek sniegts saskaņā ar Komisijas lēmumu Nr. 2012/21/ES".

10. Izteikt 49. punktu šādā redakcijā:

"49. Finansējuma saņēmējs un sadarbības iestāde nodrošina, ka informācija par šo noteikumu ietvaros piešķirto atbalstu, attiecināmajām izmaksām un atbalsta maksimālo intensitāti tiek uzglabāta un ir pieejama 10 gadus pēc tam, kad pieņemts pēdējais lēmums par šo noteikumu ietvaros piešķirto atbalstu. Ja atbalstu sniedz saskaņā ar Komisijas lēmumu Nr. 2012/21/ES, vispārējas tautsaimnieciskas nozīmes pakalpojuma pilnvarojuma uzlicējam un atbalsta saņēmējam ir pienākums dokumentāciju glabāt 10 gadus no pilnvarojuma termiņa beigām."

11. Papildināt noteikumus ar 50.1 punktu šādā redakcijā:

"50.1 Valsts atbalsta piešķiršanas brīdis ir diena, kad sadarbības iestāde pieņem lēmumu par projekta iesnieguma apstiprināšanu vai izdod atzinumu par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu."

12. Izteikt 54. punktu šādā redakcijā:

"54. Šo noteikumu 14. punkts un V nodaļa "Ar valsts atbalsta saņemšanu saistītie nosacījumi", izņemot šo noteikumu 40.1 un 49. punktā ietvertās prasības, neattiecas uz projektiem, kuros projekta iesniedzējs ir sadzīves atkritumu apglabāšanas sabiedriskā pakalpojuma sniedzējs atbilstoši šo noteikumu 12.1 punktam."

13. Papildināt noteikumus ar 56. un 57. punktu šādā redakcijā:

"56. Ja projektu īsteno šo noteikumu 12.1 punktā minētais projekta iesniedzējs, tas kopā ar projekta iesniegumu iesniedz sadarbības iestādē vispārējas tautsaimnieciskas nozīmes pakalpojuma pilnvarojuma uzlicēja apliecinājumu par šo noteikumu 15.16. apakšpunktā minētās atlīdzības (kompensācijas) maksājumu kontroli un pārskatīšanu, kā arī atlīdzības (kompensācijas) maksājumu pārmaksas novēršanu un atgūšanu un par to, ka pārbaudes tiks veiktas regulāri, bet ne retāk kā reizi trijos gados un pilnvarojuma akta (līguma) darbības perioda beigās.

57. Ja tiek pārkāptas šajos noteikumos noteiktās komercdarbības atbalsta piešķiršanas prasības, atbalsta saņēmējam ir pienākums atmaksāt sadarbības iestādei visu projekta ietvaros saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad nelikumīgais komercdarbības atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."

Ministru prezidents A. K. Kariņš

Vides aizsardzības un

reģionālās attīstības ministrs J. Pūce